Document ID: /roh_data/filtered/fineweb-2-filterrobots_roh.jsonl.gz/23223

Fotografias cunter la povradad
Cun ina acziun da fotografar famiglias sustegnan las duas soras Andrea ed Annalisa Cathomas ils fugitivs dals Rohingyas en il Bangladesch. Proxima dumengia, ils 08-12-2019 fa la fotografa da professiun a Glion ina seria da fotografias da famiglia. Tranter las 9:00 e las 14:00 uras fotografescha Andrea Cathomas mintgamai durant 15 minutas la famiglia.
Rohingyas en fugia
Ils Rohingyas èn la populaziun islamica en la terra Myanmar. Il Myanmar è per gronda part budistic e pervia da la tema envers l'islam vegnan ils Rohingyas stgatschads ord la terra. Ils blers scappan en la terra cunfinanta, il Bangladesch. Malgrà ch’il Bangladesch è sez fitg pauper, accepta el ils tschient millis fugitivs.
RTR actualitad 07:00